நெப்டியூனைல் புளோரைடு

நெப்டியூனைல் புளோரைடு (Neptunyl fluoride) என்பது NpO2F2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.

தயாரிப்பு
நீரேற்றப்பட்ட டிரையாக்சைடுடன் வாயுநிலை ஐதரசன் புளோரைடை வினைபுரியச் செய்வதன் மூலமும், 350 °செல்சியசு வெப்பநிலையில் Np2O5-சேர்மத்தை அல்லது 225 °செல்சியசு வெப்பநிலையில் NpO3·H2O-சேர்மத்தை நேரடியாக புளோரினேற்றம்  செய்வதன் மூலமும் நெப்டியூனைல் புளோரைடைத் தயாரிக்கலாம்.

இயற்பியல் பண்புகள்
நெப்டியூனைல் புளோரைடு சேர்மம் அறுகோணப் படிக அமைப்புடைய, R3m என்ற இடக்குழுவைக்  கொண்ட ஓர் இளஞ்சிவப்பு நிறத் திண்மத்தை உருவாக்குகிறது. நீரில் கரையும், ஆனால் பொதுவான கரிமக் கரைப்பான்களில் கரையாது.

மேற்கோள்கள்

பகுப்பு:நெப்டியூனியம் சேர்மங்கள்
பகுப்பு:ஆக்சிபுளோரைடுகள்